R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

               privind completarea Hotărârii Consiliului local al orașului Deta nr. 16/05.02.2021.
             Analizând temeiurile juridice, respectiv:

              a) O.U.G. nr. 28/2013 pentru aprobarea Programului Naţional de Dezvoltare Locală, cu modificările şi completările ulterioare;

              b) Ordinul nr. 1851/2013 privind aprobarea Normelor metodologice pentru punerea în aplicare a prevederilor O.U.G. nr. 28/2013, cu modificările şi completările ulterioare;

              c) art. 163 alin. (1) din O.U.G. nr.57/2019 privind Codul Administrativ, cu modificările și completările ulterioare;

             Ținând cont de:

             a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
             b) raportul nr. 3.270/2021 al Compartimentului Dezvoltare economico-socială, prognoze şi analize al Primăriei oraşului Deta, prin care se propune modificarea Hotărârii Consiliului local al orașului Deta nr. 135/19.11.2020, în sensul împuternicirii semnării contractului de finanțare de către Viceprimarul orașului Deta ce îndeplinește atribuțiile funcției de primar, având în vedere Ordinul Prefectului Județului Timiș nr.102/26.03.2021 privind constatarea încetării mandatul de primar al orașului Deta al domnului Petru Roman;
            c) avizul Comisiei Juridice a consiliului local;

            d) cererea de clarificări nr. 9/07.04.2021 a ADR Vest cu termen de soluționare 2 zile lucrătoare;
              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:

            Art.1. Se abrogă art. 7 al Hotărârii Consiliului local al orașului Deta nr. 135/19.11.2020 privind aprobarea documentației tehnico – economice și a indicatorilor tehnico – economici  aferenți proiectului “Reabilitare și modernizare sitem iluminat public în orașul Deta prin înlocuirea de corpuri de iluminat existente și modernizarea punctelor de aprindere existente” SMIS 126887.

            Art.2. Se completează Hotărârea Consiliului local al orașului Deta nr. 16/05.02.2021 privind aprobarea proiectului “Reabilitare și modernizare sitem iluminat public în orașul Deta prin înlocuirea de corpuri de iluminat existente și modernizarea punctelor de aprindere existente” - SMIS 126887, precum și a cheltuielilor aferente acestei investiții cu un nou articol care va avea următorul conținut:

               “Art. 41. Se împuternicește Viceprimarul orașului Deta, Corneliu-Traian Pluștea, ce îndeplinește de drept atribuțiile funcției de primar, să semneze toate actele necesare și contractul de finanțare în numele Consiliului Local al Orașului Deta.”
           Art.2. Prezenta hotărâre se comunică, prin intermediul secretarului general al orașului, în termenul prevăzut de lege:

                        - Instituţiei Prefectului - Judeţul Timiş;

                        - Primarului Oraşului Deta;

                        - Compartimentului Administraţie publică locală, secretariat;

                        - Compartimentului Dezvoltare economico-socială, prognoze şi analize;

                        - Serviciului Buget, contabilitate, finanţe, taxe şi impozite; 

                        - Serviciului Urbanism, amenajarea teritoriului autorizarea executării lucrărilor  şi  administrarea patrimoniului. 

